als_Latn dik_Latn sag_Latn
Mazhoranca dënon tentativat e Edvinit dhe të grupit të masonëve spekulantë për të shkelur ligjet e vendit me indicje të shkatërrojë Shqipërinë ashtu siç ka bërë me jetën e tij familjare
Grupi parlamentar i Partisë Demokratike ngre zërin kundër hileve politike të Edi Ramës dhe klikës fatkeqe në PS. Sipas deputetëve të mazhorancës, modeli “Rama” në krye të opozitës shqiptare është model anarshist që synon të shkelë ligjet e shkruara të këtij vendi. Ligjvënësit e Partisë Demokratikë, përmes një reagimi publik sot, e kanë cilësuar kreun e opozitës Edi Rama, një model regresi historik dhe social për Shqipërinë. Kësisoj, deputetja e Partisë Demokratike, Adriana Gjonaj tha se në përpjekje për t’i shpëtuar batakut të mëkateve të jetës së tij dhe gjëmave që i ka shkaktuar të afërmve të familjes, Rama po kërkon mbështetjen e deputetëve socialistë të cilët me zërin e mekur, nuk mund të mbulojnë të vërtetat e deformimit moral të këtij njeriu. Gjonaj shtoi se “çdokush mund ta mëshirojë Z.Rama për veset e tij vetëshkatërruese, por të jetë i sigurt se përpjekjen e tij për shkatërrimin e Shqipërisë nuk do ta mëshirojë askush”.
Në të njëjtën linjë është shprehur edhe deputeti i qarkut të Elbasanit, Luçiano Boçi. Deputeti demokrat u shpreh se “Rama ka si model të punës revanshizmin dhe anarkinë që shkel ligjet e shkruara të këtij kombi, prandaj edhe nuk mund të jetë kurrsesi përfaqësues i vlerave politike të shoqërisë sonë, të familjes, pronës dhe traditë. “Modeli Rama është modeli i regresit historik dhe social në vendin tonë”, deklaroi Boçi. Gjithashtu edhe deputeti tjetër i Partisë Demokratike, Fatbardh Kadilli e cilësoi kreun e opozitës, Edi Rama, si një model anarkist dhe fatkeqësi për opozitën. “Është detyrim i çdo folësi publik që të denoncojë përpjekjen e Ramës që agresivitetin e tij vetiak, agresivitet që i buron nga defiçenca dhe amoraliteti ta transferojë në agresivitet politik, u shpreh deputeti demokrat Fatbardh Kadilli.
als_Latn als_Latn als_Latn